Hymenachne

Hymenachne (sinónimo Dallwatsonia), é un xénero de plantas de zonas acuáticas moi estendido da familia Poaceae.Hymenachne. Integrated Taxonomic Information System (ITIS). É un xénero dun tipo de herbas dos pantanos e marismas. Están distribuídas por rexións tropicais e subtropicais de Asia, América e as illas do Pacífico.Clarkson, J. R., et al. (2011). A report of hybridisation in Hymenachne (Poaceae, Panicoideae) with description of Hymenachne × calamitosa, a new species of hybrid origin from tropical Australia.  Telopea 13(1-2), 105-14. Unha especie do continente americano, H. amplexicaulis, é moi coñecida noutras partes do mundo por ser unha especie introducida e invasora.

 Descrición 

As especies do xénero Hymenachne son plantas acuáticas atopadas frecuentemente en marismas, pantanos e outros hábitats húmidos. Os seus talos poden ser esponxosos co tecido aerénquima. Os talos máis longos poden chegar a 4 m nalgunhas especies. Son perennes, ás veces con rizomas. As follas son lineares ou lanceoladas.Hymenachne. Grassbase - The World Online Grass Flora. A inflorescencia adoita ser un panículo cilíndrico con forma de espiga, raramente ramificado.

 Taxonomía 

O xénero Hymenachne foi descrito por primeira vez por Palisot de Beauvois en 1812. É similar ao xénero Sacciolepis, descrito en 1901. Ambos os dous foron considerados parte de Panicum.Hymenachne. Flora of China. Moitas especies de Hymenachne estiveran clasificadas previamente en Sacciolepis.

En 1992, Bryan Kenneth Simon describiu o novo xénero Dallwatsonia para clasificar unha soa especie nova australiana que chamou Dallwatsonia felliana. O nome do xénero lembra os botánicos australianos Michael Dallwitz e Leslie Watson. En 2014, outras dez especies máis foron transferidas desde Panicum a Dallwatsonia por José Ramón Grande Allende, que sinalou que Dallwatsonia estaba moi emparentada con Hymenachne, pero podían distinguirse por teren colmo oco en vez de macizo. Porén, un estudo de filoxenética molecular publicado en 2014 apoiou a sinonimia de Dallwatsonia e Hymenachne, unha conclusión tamén apoiada por un estudo de 2019. En 2024, Plants of the World Online aceptaba Dallwatsonia como sinónimo de Hymenachne.

 Especies 
En novembro de 2024, aceptábanse dentro deste xénero as seguintes especies:"Hymenachne P.Beauv." Plants of the World Online. Royal Botanic Gardens, Kew. Consultado o 24-11-2024.GRIN Species Records of Hymenachne. Germplasm Resources Information Network (GRIN)
Hymenachne amplexicaulis (Rudge) Nees Antillas; e desde México a Uruguai; naturalizada en Australia, partes de Asia e a Florida
Hymenachne assamica (Hook.f.) Hitchc. - China, Assam, Myanmar, Tailandia
Hymenachne aurita (J.Presl ex Nees) Balansa
Hymenachne bresolinii (L.B.Sm. & Wassh.) Zuloaga
Hymenachne condensata (Bertol.) Chase
Hymenachne donacifolia (Raddi) Chase - Cuba, Porto Rico, Trindade; e desde Honduras a  Paraguai
Hymenachne felliana (B.K.Simon) Zuloaga
Hymenachne grandis (Hitchc. & Chase) Zuloaga
Hymenachne grumosa (Nees) Zuloaga - Paraguai, Uruguai, Brasil, Arxentina
Hymenachne harleyi (Salariato, Morrone & Zuloaga) Zuloaga
Hymenachne leptachne (Döll) Zuloaga
Hymenachne longa (Hitchc. & Chase) Zuloaga
Hymenachne panduranganii J.Remya & Geethakum.
Hymenachne patens L.Liu - China (Anhui, Fujian, Jiangxi)
Hymenachne pernambucensis (Spreng.) Zuloaga - Paraguai, Uruguai, Brasil, Arxentina
Hymenachne stagnatilis (Hitchc. & Chase) Zuloaga
Hymenachne wombaliensis Vanderyst ex Robyns - República Democrática do Congo

 Especies incluídas anteriormente (á dereita o nome actual)
 Hymenachne boiviniana – Panicum boivinianum  
 Hymenachne campestris  – Sacciolepis vilvoides 
 Hymenachne fluviatilis – Sacciolepis vilvoides 
 Hymenachne frondescens – Ocellochloa stolonifera 
 Hymenachne indica – Sacciolepis indica  
 Hymenachne interrupta – Sacciolepis interrupta  
 Hymenachne leptostachya – Ocellochloa pulchella 
 Hymenachne montana – Cenchrus mutilatus 
 Hymenachne myosuroides – Sacciolepis myosuroides  
 Hymenachne myosurus – Sacciolepis myuros  
 Hymenachne myuros – Sacciolepis myuros  
 Hymenachne phalarioides – Sacciolepis indica  
 Hymenachne phleiformis – Sacciolepis myuros  
 Hymenachne striata – Sacciolepis striata

 Notas 

Categoría:Poaceae